APSTIPRINĀTS

ar Jelgavas novada pašvaldības izpilddirektora

2025.gada 12.jūnija rīkojumu Nr. JNP/3-8/25/272

**Jelgavas novada Centrālās administrācijas Būvvaldes**

**būvinspektora** **amata konkursa nolikums**

1. Šis nolikums nosaka Jelgavas novada Centrālās administrācijas Būvvaldes būvinspektora amata konkursa (turpmāk – konkurss) izsludināšanas un norises kārtību.
2. Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv) un Nodarbinātības valsts aģentūras CV un vakanču portālā publicē sludinājumu par to, ka Jelgavas novada Centrālās administrācijas Būvvalde izsludina konkursu uz būvinspektora amatu.
3. Pretendentu pieteikšanās un nepieciešamo dokumentu iesniegšanas termiņš – 15 dienas no sludinājuma publicēšanas Jelgavas novada pašvaldības [www.jelgavasnovads.lv](http://www.jelgavasnovads.lv). tīmekļvietnē.
4. Ar konkursa nolikumu var iepazīties Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv).
5. Galvenie amata pienākumi:
   1. kontrolēt būvniecību Jelgavas novadā;
   2. apsekot un pārbaudīt ēkas un būves, sniegt atzinumus un norādījumus, par pārkāpumu novēršanu;
   3. piedalīties būvju un ēku pieņemšanas ekspluatācijā procesā un dokumentu sagatavošanā;
   4. sagatavot pārbaudes aktus un Administratīvā pārkāpuma protokolus, kas saistīti ar būvniecības procesiem Jelgavas novadā;
   5. sniegt konsultācijas fiziskām un juridiskām personām būvniecības jautājumos, kas saistīti ar būvniecības procesiem Jelgavas novadā;
   6. sagatavot būvvaldes nosūtāmos dokumentus atbilstoši Latvijas Republikā spēkā esošajiem normatīvajiem aktiem;
   7. sagatavot administratīvo lēmumu projektus, administratīvos aktus, piedalīties saistošo noteikumu izstrādē, u.c. dokumentus;
   8. izskatīt būvniecības dokumentāciju, fizisko un juridisko personu iesniegumus, sūdzības un priekšlikumus saskaņā ar normatīvajos aktos noteikto kompetenci, sagatavot lēmumus un sniegt atbildes;
   9. nodrošināt informācijas pieejamību būvniecības informācijas sistēmā (BIS2);
   10. sagatavot izziņas par būvniecību un būvēm Zemesgrāmatu nodaļai, Valsts zemes dienestam un citām sadarbības institūcijām.
6. Pretendentiem jāatbilst šādām prasībām:
   1. nozarei atbilstoša augstākā izglītība;
   2. būvprakses sertifikāts;
   3. vēlama profesionālās darbības pieredze valsts vai pašvaldību institūcijā;
   4. atbilstoši Ministru kabineta 19.08.2014. noteikumu Nr. 499 “Noteikumi par būvinspektoriem” prasībām kandidātam jābūt reģistrētam būvinspektoru reģistrā;
   5. teicamas prasmes darbā ar Office programmatūru, būvniecības informācijas sistēmu (BIS2), APAS, Microstation, AutoCad, Nino, Namejs, informācijas un komunikācijas tehnoloģijām;
   6. labas sadarbības, komunikācijas prasmes;
   7. prasme organizēt un plānot savu darbu, patstāvīgi izskatīt jautājumus un pieņemt lēmumus;
   8. prasme strādāt komandā, disciplinētība, precizitāte un augsta atbildības sajūta, laba saskarsmes kultūra (arī intensīvos darba apstākļos);
   9. valsts valodas zināšanas augstākajā līmenī;
   10. B kategorijas transportlīdzekļu vadītāja apliecība.
7. Pretendenti noteiktajā termiņā iesniedz pieteikumu nosūtot to uz e-pastu [personals@jelgavasnovads.lv](mailto:personals@jelgavasnovads.lv) (ar norādi „Jelgavas novada Centrālās administrācijas Būvvaldes būvinspektora amata konkursam”), pievienojot:
   1. profesionālās darbības aprakstu (CV);
   2. izglītību apliecinoša dokumenta kopiju;
   3. būvprakses sertifikāta apliecinoša dokumenta kopija;
   4. motivācijas vēstuli.
8. Pretendentu atbilstību nolikumā izvirzītajām prasībām izvērtē ar izpilddirektora rīkojumu izveidota komisija.
9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
10. Konkurss tiek organizēts divās kārtās:
    1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1., 6.2., 6.3., 6.4. apakšpunktā izvirzītajām prasībām, ko apliecina iesniegtie dokumenti;
    2. konkursa otrā kārta sastāv no intervijas:
       1. darba intervijas laikā pretendenti konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
       2. lai izvērtētu amata pretendentu atbilstību šī nolikuma 6.5., 6.6., 6.7., 6.8., 6.9., 6.10. apakšpunktos izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;
       3. konkursa otrajā kārtā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu par katru amata pretendentu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.
11. Ja otrajā kārtā vairāki amata pretendenti ieguvuši vienādu vērtējumu, konkursa komisija organizē papildu atlases kārtu, nosakot tās kārtību un termiņu.
12. Pēc noslēdzošās kārtas rezultātu apkopošanas konkursa komisija izvēlas izvirzītajām prasībām atbilstošāko amata pretendentu, ja tas sasniedzis vismaz 70 % no kopvērtējumā maksimālā iespējamā punktu skaita.
13. Ja neviens pretendents nav sasniedzis 12.punktā minētos 70% no kopvērtējumā maksimālā iespējamā punktu skaita, komisija ir tiesīga noslēgt konkursu bez rezultāta un rosināt organizēt atkārtotu amata konkursu.